**Informácie týkajúce sa spracúvania a ochrany osobných údajov**

Slovenská inšpekcia životného prostredia v súvislosti s **výberovým konaním konaným dňa 12. augusta 2021** poskytuje v súlade s čl. 13 nariadenia Európskeho parlamentu a Rady EÚ 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „nariadenie GDPR“) a § 19 zákona č. 18/2018 Z. z. o ochrane osobných údajov a o zmene a doplnení niektorých zákonov v znení zákona č. 221/2019 Z. z. (ďalej len „zákon o ochrane osobných údajov“) nasledovné informácie týkajúce sa spracúvania osobných údajov:

1. **Identifikačné a kontaktné údaje**

*Prevádzkovateľ:* Slovenská inšpekcia životného prostredia

 Grösslingová 5, 811 09 Bratislava

e-mail: sizp@sizp.sk, tel.: +421 2 59304112

*Kontakt na zodpovednú osobu:* osobny\_urad@sizp.sk

1. **Informácie týkajúce sa spracúvania osobných údajov**

Slovenská inšpekcia životného prostredia za účelom **verejného vypočutia uchádzačov na obsadenie pozície riaditeľa Inšpektorátu životného prostredia Košice v rámci výberového konania** bude vyhotovovať fotografie a/alebo videozáznamy vrátane online prenosov s cieľom ich zverejnenia na webovom sídle Slovenskej inšpekcie životného prostredia alebo Ministerstva životného prostredia Slovenskej republiky, na sociálnych sieťach a prostredníctvom obdobných informačných a komunikačných prostriedkov. Ich spracúvanie sa vykonáva na základe oprávneného záujmu prevádzkovateľa a súhlasu dotknutej osoby, ak je s ohľadom na okolnosti vhodnejší alebo výslovne potrebný. Ak sa spracúvanie vykonáva na základe súhlasu, dotknutá osoba má právo ho kedykoľvek odvolať; odvolanie súhlasu nemá vplyv na zákonnosť spracúvania osobných údajov založeného na súhlase udelenom pred jeho odvolaním. Osobné údaje sa neposkytujú, pokiaľ osobitný zákon neustanoví inak alebo dotknutá osoba neudelí na to súhlas. Cezhraničný prenos osobných údajov do tretích krajín alebo medzinárodným organizáciám sa neuskutočňuje, prevádzkovateľovi nevyplýva z osobitných predpisov a ani takýto prenos nezamýšľa vykonávať. Prevádzkovateľ nevykonáva ani spracúvanie osobných údajov založené na automatizovanom individuálnom rozhodovaní, nevykonáva profilovanie.

Osobné údaje sa uchovávajú do platnosti udelenia súhlasu so spracúvaním osobných údajov dotknutých osôb, kedy môžu byť osobné údaje zverejnené; po uplynutí tejto doby osobné údaje nebudú viac dostupné online. Osobné údaje (fotografie a/alebo videozáznamy) sa likvidujú v súlade so zákonom č. 395/2002 Z. z. o archívoch a registratúrach a o doplnení niektorých zákonov v znení neskorších predpisov.

Osobné údaje nie sú spracúvané za iným účelom ako za účelom, na ktorý boli pôvodne získané, ak tak neustanoví osobitný predpis, podľa ktorého Slovenská inšpekcia životného prostredia postupuje, alebo ak dotknutá osoba na to neudelí dobrovoľný súhlas.

1. **Ochrana práv dotknutých osôb**

V súlade s čl. 15 až 22 nariadenia GDPR a § 21 až 28 zákona o ochrane osobných údajov dotknutá osoba je oprávnená uplatniť si práva dotknutých osôb, najmä právo na potvrdenie o spracúvaní osobných údajov, právo na prístup k osobným údajom a informáciám týkajúcich sa spracúvania osobných údajov, právo na opravu nesprávnych a právo na doplnenie neúplných osobných údajov, právo na obmedzenie spracúvania osobných údajov, právo na výmaz osobných údajov, právo na prenosnosť, právo namietať vo vzťahu k spracúvaniu osobných údajov v konkrétnych situáciách.

Svoje práva si dotknutá osoba môže uplatniť najmä prostredníctvom kontaktných údajov prevádzkovateľa uvedených vyššie.

Ak dotknutá osoba má akékoľvek otázky súvisiace so spracúvaním jej osobných údajov, má právo kedykoľvek kontaktovať zodpovednú osobu Slovenskej inšpekcie životného prostredia.

Ak sa dotknutá osoba domnieva, že pri spracúvaní osobných údajov boli porušené jej práva chránené nariadením GDPR a zákonom o ochrane osobných údajov, má právo podať na Úrad na ochranu osobných údajov Slovenskej republiky sťažnosť, resp. návrh na začatie konania.